CELEX: 32010D0780
Language: bg
Date: 2010-12-16 00:00:00
Title: 2010/780/ЕС: Решение на Комисията от 16 декември 2010 година за изменение на Решение 2003/322/ЕО по отношение на някои видове лешоядни птици в Италия и Гърция, които могат да бъдат хранени с определени странични животински продукти (нотифицирано под номер C(2010) 8988)  Текст от значение за ЕИП

17.12.2010   
            
            
               BG
            
            
               Официален вестник на Европейския съюз
            
            
               L 333/60
            
         РЕШЕНИЕ НА КОМИСИЯТА
   от 16 декември 2010 година
   за изменение на Решение 2003/322/ЕО по отношение на някои видове лешоядни птици в Италия и Гърция, които могат да бъдат хранени с определени странични животински продукти
   (нотифицирано под номер C(2010) 8988)
   (само текстовете на български, гръцки, испански, италиански, португалски и френски език са автентични)
   (текст от значение за ЕИП)
   (2010/780/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1774/2002 на Европейския парламент и на Съвета от 3 октомври 2002 г. за установяване на здравни правила относно странични животински продукти, непредназначени за консумация от човека (1), и по-специално член 23, параграф 2, буква г) от него,
   като има предвид, че:
   
               (1)
            
            
               С Решение 2003/322/ЕО на Комисията от 12 май 2003 г. за прилагане на Регламент (ЕО) № 1774/2002 на Европейския парламент и на Съвета по отношение на храненето на някои видове лешоядни птици с някои материали от категория 1 (2) се определят условията за разрешаване на храненето на някои застрашени или защитени видове лешоядни птици от някои държави-членки.
            
         
               (2)
            
            
               В посоченото решение са изброени държавите-членки, на които е разрешено да използват тази възможност, видовете лешоядни птици, които могат да бъдат хранени с материали от категория 1, и правилата за прилагане, съгласно които може да се осъществява храненето.
            
         
               (3)
            
            
               Гърция и Италия подадоха искания за разширяване на обхвата на списъка на видовете на съответните им територии, които могат да бъдат хранени с материали от категория 1. И двете държави представиха задоволителна информация относно разпространението на посочените видове на съответните им територии.
            
         
               (4)
            
            
               Храненето с животински трупове на включените в списъците видове следва да продължи да се извършва в съответствие с правилата за прилагане, установени в Решение 2003/322/ЕО. Посочените правила бяха приети като признание на специалните модели на хранене на някои застрашени или защитени видове в тяхното естествено местообитание в интерес на биологичното разнообразие. Храненето с трупове според посочените правила обаче не представлява алтернативен начин за унищожаването им съгласно Регламент (ЕО) № 1774/2002.
            
         
               (5)
            
            
               Следователно Решение 2003/322/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Част А от приложението към Решение 2003/322/ЕО се изменя, както следва:
   
               1.
            
            
               Буква а) се заменя със следното:
               
                           „а)
                        
                        
                           когато се отнася за Гърция: белоглав лешояд (Gyps fulvus), брадат лешояд (Gypaetus barbatus), черен лешояд (Aegypius monachus), египетски лешояд (Neophron percnopterus), скален орел (Aquila chrysaetos), кръстат (царски) орел (Aquila heliaca), белоопашат морски орел (Haliaeetus albicilla) и черна каня (Milvus migrans);“
                        
                     
         
               2.
            
            
               Буква г) се заменя със следното:
               
                           „г)
                        
                        
                           когато се отнася за Италия: брадат лешояд (Gypaetus barbatus), черен лешояд (Aegypius monachus), египетски лешояд (Neophron percnopterus), белоглав лешояд (Gyps fulvus), скален орел (Aquila chrysaetos), черна каня (Milvus migrans) и червена каня (Milvus milvus).“
                        
                     
         Член 2
   Адресати на настоящото решение са Република България, Република Гърция, Кралство Испания, Френската република, Италианската република, Република Кипър и Португалската република.
   
      Съставено в Брюксел на 16 декември 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 273, 10.10.2002 г., стр. 1.
   
      (2)  ОВ L 117, 13.5.2003 г., стр. 32.